id en en en en id en en fr ms ca id en en en id en en fr ms ca id id en en ms id ms ms ms pl ms id id id id ms ms ms ms en id ms id id id ms ms id id id hbs_lat id ms id id ms id zh en id id ms id en en id en de en en nl en en en ms id id en id it id it id it en id id en en en id ms fr en de en id en tr pt id id id ms en en en id id en en en id en ms id ms en ms en en ms id ms en ru en en la en sw en en en id en en en id en en en en ms en en en en en fa en en en en en en es en en ms en fr en en en en en id en en
Penghargaan dan Doaku Buat Sheikh Solah al-Khalidi – Saifulislam.Com
Wednesday , August 31 2022
Sheikh Solah ‘Abd al-Fattah al-Khalidi, tokoh al-Quran kelahiran Palestin 1947
Bagi sahabat yang sering mengikuti kuliah pengajian saya, khususnya Siri Ibrah Daripada al-Quran, penyampaian saya sangat banyak mengambil manfaat daripada huraian-huraian yang disampaikan oleh Sheikh Solah Abd al-Fattah al-Khalidi, hafizahullah.
Saya, bukanlah anak murid yang Sheikh Solah kenali. Malah untuk menganggap diri ini sebagai anak murid pun tidak layak.
Sepanjang saya menuntut ilmu di Jordan, saya hanya berpeluang hadir bertalaqqi ke majlis-majlis pengajian beliau sebanyak beberapa kali. Tidak cukup untuk dinamakan sebagai talaqqi.
Saya hanya menadah daripada Sheikh melalui kuliah Subuh harian beliau di Masjid Abd al-Rahman bin Auf, Sweileh, Amman ketika mana saya berada di Amman pada hujung minggu. Saya belajar di Mu’tah, kira-kira 200km ke selatan Amman.
Juga siri Khutbah Jumaat beliau di masjid yang sama, berselang seli dengan mashaikh yang lain.
Mungkin sahabat yang paling berjasa memperkenalkan saya kepada Sheikh Solah adalah Ustaz Mohd Asri Zainul Abidin. Pertemuan pertama saya dengan Sheikh Solah juga adalah bersama Ustaz Asri. Antara yang beliau pesankan kepada saya dan rakan-rakan usai pengajiannya dan pulang ke tanah air, ialah agar kami terus mengaji dengan Sheikh Solah dan menjaga hubungan dengannya.
Walau bagaimanapun, ketika itu kami tidak dapat banyak menghadiri kuliah Sheikh Solah kerana Jordan sedang bergolak dengan bantahan besar-besaran rakyatnya terhadap Perjanjian Damai Jordan – Zionis di Palestin. Sheikh Solah tidak begitu menggalakkan kami ‘rapat’ dengannya demi keselamatan kami sendiri.
Selain khutbah-khutbah dan tazkirah beliau yang banyak menyentuh perkembangan semasa di seberang (Palestin),  Sheikh Solah Abd al-Fattah al-Khalidi juga mencelikkan hati dan pemikiran kami dengan pelbagai persoalan hidup melalui suluhan al-Quran, yang seperti saya tidak pernah tahu atau nampak. Sheikh Solah menekuni elemen-elemen halus (latha’if) al-Quran hingga menyebabkan kami bukan sahaja berasa kenyang memahami al-Quran dengan al-Quran dan al-Sunnah, malah tiada langsung rasa berhajat untuk menjenguk Israiliyyat atau apa-apa riwayat yang tidak berasal usul, walau sepopular mana pun ia.
Misalnya, Dzulqarnain sendiri, sudah sangat cukup untuk dikenali melalui Surah al-Kahf dan beberapa hadith sahih berkaitan, tanpa perlu berkusut masai dalam rimba perbahasan yang jauh daripada apa yang al-Quran kehendaki kita mengetahuinya tentang Dzulqarnain!
Sesungguhnya saya amat terkesan dengan metodologi Sheikh Solah dalam memahami ayat-ayat al-Quran. Selain komitmen tegas dan jernih beliau untuk hanya berpegang kepada hadith yang sahih dalam menafsir al-Quran, kepakaran Sheikh Solah adalah pada memudahkan teks yang rumit kepada huraian yang difahami oleh semua lapisan masyarakat, terutamanya mereka yang tidak mendalam penguasaan bahasa arabnya.
Sheikh Solah tidak menggunakan perkataan yang bersastera, mungkin sedikit berbeza daripada karya-karya Sheikh Muhammad al-Ghazali rahimahullah yang memerlukan kepada upaya bahasa yang lebih tinggi untuk memahami kitabnya.
Antara proses memudahkan penyampaian yang paling besar disumbangkan oleh Sheikh Solah adalah saringan riwayat-riwayat sahih berkenaan Sirah al-Khulafa’ al-Rashidin di dalam kitab al-Bidayah wa al-Nihayah oleh Ibn Kathir. Ia diolah semula dalam bahasa yang mudah di dalam bukunya al-Khulafa’ al-Rashidun Bayna al-Istikhlaaf wa al-Istisyhaad (Al-Khulafa’ al-Rashidun Daripada Perlantikan Sebagai Khalifah Sehingga Syahid).
Tidak dilupakan ringkasan Tafsir al-Tabari yang beliau usahakan, yang mana hanya riwayat sahih terpilih sahaja dipetik dan terhimpun di dalam 6 jilid berbanding Tafsir Tabari yang hampir sedepa besarnya!
SHEIKH SOLAH DAN SAYYID QUTB
Sheikh Solah tidak pernah bertemu dengan Sayyid Qutb.
Beliau mula mengenali Sayyid Qutb melalui buku karya asy-Syahid, Mashahid al-Qiyaamah fi al-Quran semasa Sheikh Solah di bangku sekolah. Seperti saya mengenali Sayyid Qutb melalui bukunya Petunjuk Sepanjang Jalan, semasa di Tingkatan 1. Di situlah Sheikh Solah mula menekuni pemikiran Sayyid Qutb, namun ketentuan Allah, Sheikh Solah menyambung pengajian di Universiti al-Azhar Mesir pada tahun 1965 sejurus selepas Sayyid Qutb mati syahid di tali gantung pada tahun yang sama, di Bumi Kinanah itu.
Sesungguhnya Sheikh Solah banyak membantu saya memahami intipati pemikiran Sayyid Qutb, terutamanya di dalam tafsir beliau, Fee Dhilal al-Quran.
Bermanhaj Salaf, berpegang teguh dengan al-Quran, al-Sunnah yang sahih dan tafsiran Salaf, namun sangat menguasai pemikiran Sayyid Qutb hingga Muhammad Qutb sendiri lebih selesa mencadangkan sesiapa yang ingin mengetahui apa-apa tentang abangnya, bertemu dengan Sheikh Solah di Amman!
Saya sering membaca Tafsir fee Dhilal al-Quran dan karya-karya Sayyid Qutb kesan galakan langsung dan tidak langsung yang diterima daripada Sheikh Solah. Kemudiannya, melalui pengajian Sains Sosial di UIAM, saya menambah sisi penghargaan saya kepada pemikiran Sayyid Qutb dan Tafsir Fee Dhilal al-Quran, bahawa ia merupakan respond Islam kepada gagasan idea Barat. Hanya dengan memahami falsafah Barat dan pemikiran-pemikirannya, Tafsir Fee Dhilal al-Quran dan fikrah Sayyid Qutb dapat dilihat kekuatannya, yang menjadikannya unik, berbeza daripada karya semasa yang lain.
Ucapan alu-aluan Sheikh Solah untuk pelancaran halaman web beliau
Teringat saya soalan yang ditanya oleh seorang pengunjung blog Saifulislam.Com kira-kira lima tahun yang lalu.Apabila saya menceritakan sedikit tentang Sheikh Solah, beliau bertanya, “Sheikh Solah tak ada blog ke, ustaz?”
Ketika itu saya berasa lucu, mengapakah generasi muda boleh terfikir bahawa semua orang macam dia ada blog, ada Facebook! Tidak sampai seminggu selepas itu, saya diajukan oleh seorang rakan dengan halaman web yang menghimpun artikel Sheikh Solah! Dan kini Sheikh Solah sudah mempunyai halaman web sendiri, Facebook, Ustream dan Youtube!
Bertambah peluang untuk saya terus belajar.
Walaupun amat ketara nampak pertambahan usia Sheikh Solah, suara dan semangatnya tidak berubah walaupun sedikit.
HALAMAN WEB: http://www.salah-alkhaldi.com/ [terkini (2014) sudah tidak berfungsi]
FACEBOOK: https://www.facebook.com/alkhaledi.salah [terkini (2014) sudah tidak berfungsi]
Terima kasih adik-adik di Jordan yang mengambil manfaat daripada Sheikh Solah, dan mungkin juga terbabit membantu meluaskan penyebaran ilmu Sheikh.
Kitab Sheikh Solah milik saya yang sudah lunyai. Saya berusaha dengan izin Allah menukar isi kandungan ilmu Sheikh Solah kepada modul-modul pengurusan hidup untuk medan pembangunan sumber manusia
Semoga Allah memelihara Sheikh Solah Abd al-Fattah al-Khalidi dan guru-guru kita yang gigih memandaikan umat dengan al-Quran dan Sunnah Rasulullah sallallaahu ‘alayhi wa sallam, ameen.
(Sheikh Solah berumahtangga pada usia 26 tahun, demikian juga diriku)
Siaran asal: 11 Disember 2012
Tags al-khalidi ibrah quran solah ulama'
Previous 27 Februari 2011: Mengenang Pemergian Negarawan Sejati
Next Jangan Beragama Sekadar di Pinggiran
Mahu Menulis Atau Tidak Mahu Menulis?
Sinar Iman di Sebalik Ujian
Facebook dan Print Screen Itu Lagi
Keghairahan Menjadi Selebriti Agamawan (Yang Membinasakan)
Alhamdulillah, Allah menjadikan proses melarikan diri daripada lensa itu mudah buat saya. Dia yang memudahkan. Mungkin …
12/12/2012 at 11:20 AM
terima kasih atas perkongsian Ustaz…
sy pernah google “Sheikh Solah” selepas balik dari seminar ustaz… tp, yg sy jumpa hanyalah Sheikh Solah Bukhatir rasanye… lepas tu dah lupa terus nk mencari lagi..
tp hari ni sy dh siap “LIKE” page Sheikh Solah… 🙂
22/12/2012 at 10:00 PM
teruja nak kenal Syeikh Solah disebabkan selalu dengar us sebut nama ‘Syeikh Solah al-Khalidi’ dlm seminar. Syukron ustaz.
31/12/2012 at 4:32 PM
maso ambo ngaji di Falahiah dulu, ado ambo jupo buku di pustaka Falahiah, Kisah-Kisah Sejarah dari Al-Quran, lbh kurang tajuk dia. Edisi terjemahan bahasa melayu (lupa bahasa melayu malaysia atau melayu singapura), ada 3 buku.
Itulah mulo2 ambo dijumpokan dgn buku terjemahan as-Syeikh.
Buku asalnya Ma’a Qissosi Saabiqiina fil-Quran.
Seronok baca buku tu, jelas & menjernihkan kisah2 dlm Al-Quran dari Israiliyyat…
26/06/2017 at 11:10 PM
slm maaf nk tanya..taw x mne nk cari buku Ma’a Qissosi Saabiqiina fil-Quran in malay or indonesia.
kt kedai mne ad jual terjemahan buku nie n klau x pon library mne ad..sedang mencari..hope jumpa.
05/03/2014 at 4:22 AM
PERMOHONAN INFAQ UNTUK PUSAT PENGAJIAN DR SALAH AL-KHALIDI
Difahamkan bahawa Dr Salah al-Khalidi terpaksa menyerahkan kembali markaz pengajian beliau (di bawah kediaman beliau) kerana kurang berkemampuan untuk membayar sewa tahunan berjumlah JD1000. Minggu ini (4 Mac 2014) difahamkan markaz tersebut akan diserahkan kembali kepada tuan rumah.
Sehubungan dengan itu, satu usaha mengumpulkan sumbangan (dibawah seliaan Ust. Anwar dan Ust. Farid) dilancarkan bagi menaja markaz tersebut yang turut dimanfaatkan oleh pelajar Malaysia di Jordan. Semoga Dr Salah al-Khalidi dapat terus berkongsi ilmu untuk manfaat ummat sejagat.
Sumbangan boleh dilakukan secara tunai di Jordan kepada Sdr Wan Abdul Baith Izzuddin atau dimasukkan ke dalam akaun berikut :
-Jordan Islamic Bank (Wan Abdul Baith) :
-Maybank (Anwar Ridwan) : 564221050199
(sila sertakan email bagi tujuan laporan, perkembangan dan maklumat penyerahan sumbangan)
Sumbangan dilancarkan bermula 3 Mac 2014 (Selasa) dan ditutup pada 9 Mac 2014 (Ahad). Laporan kutipan akan dimaklumkan melalui fb dan email pada 10 Mac 2014 (Isnin). Penyerahan akan dilakukan sebaik sahaja akaun ditutup.
Wan Abdul Baith Izzuddin
Tel / Whatsapp : +962779933809
05/03/2014 at 5:44 PM
Ya laha minal ibrah !
20/03/2014 at 7:11 PM
assalamualaikum..ustaz, apakah nama kitab ringkasan attabari hasil tulisan sheikh solah..??jazakillah..
09/04/2014 at 1:23 AM
Salam, Sheikh Solah al Khalidi ada hubungan ke dengan Sheikh Mahmud al Khalidi, pensyarah fiqh di Yarmouk University Jordan.
11/04/2014 at 3:51 PM
Pingback: Inspirasiku : Sheikh Solah Al-Khalidi | Tadabbur Sang Fityan
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved